CELEX: 32016R0004
Language: el
Date: 2016-01-05 00:00:00
Title: Κανονισμός (ΕΕ) 2016/4 της Επιτροπής, της 5ης Ιανουαρίου 2016, για την τροποποίηση του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου όσον αφορά βασικές απαιτήσεις στον τομέα της προστασίας του περιβάλλοντος (Κείμενο που παρουσιάζει ενδιαφέρον για τον ΕΟΧ)

6.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 3/1
            
         ΚΑΝΟΝΙΣΜΌΣ (ΕΕ) 2016/4 ΤΗΣ ΕΠΙΤΡΟΠΉΣ
   της 5ης Ιανουαρίου 2016
   για την τροποποίηση του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου όσον αφορά βασικές απαιτήσεις στον τομέα της προστασίας του περιβάλλοντος
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφάλειας της Αεροπορίας (EASA), καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ (1), και ιδίως το άρθρο 6 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 6 παράγραφος 1 του κανονισμού (ΕΚ) αριθ. 216/2008 ορίζει ότι τα προϊόντα, τα εξαρτήματα και ο εξοπλισμός πρέπει να πληρούν τις απαιτήσεις περιβαλλοντικής προστασίας των τόμων Ι και ΙΙ του παραρτήματος 16 της σύμβασης για τη Διεθνή Πολιτική Αεροπορία (εφεξής «σύμβαση του Σικάγου») που άρχισε να ισχύει από τις 17 Νοεμβρίου 2011, πλην των προσαρτημάτων του παραρτήματός της.
            
         
               (2)
            
            
               Οι τόμοι Ι και ΙΙ του παραρτήματος 16 της σύμβασης του Σικάγου τροποποιήθηκαν το 2014 με τη θέσπιση νέων προτύπων θορύβου.
            
         
               (3)
            
            
               Ως εκ τούτου, ο κανονισμός (ΕΚ) αριθ. 216/2008 πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό βασίζονται στις γνωμοδοτήσεις που εξέδωσε ο Ευρωπαϊκός Οργανισμός Ασφάλειας της Αεροπορίας σύμφωνα με το άρθρο 17 παράγραφος 2 στοιχείο β) και το άρθρο 19 παράγραφος 1 του κανονισμού (ΕΚ) αριθ. 216/2008.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 65 του κανονισμού (ΕΚ) αριθ. 216/2008,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 6 του κανονισμού (ΕΚ) αριθ. 216/2008, η παράγραφος 1 αντικαθίσταται από το ακόλουθο κείμενο:
   
      «1.   Τα προϊόντα, τα εξαρτήματα και ο εξοπλισμός πληρούν τις απαιτήσεις περιβαλλοντικής προστασίας που περιλαμβάνονται στην τροποποίηση 11-B του τόμου I και στην τροποποίηση 8 του τόμου II του παραρτήματος 16 της σύμβασης του Σικάγου, όπως εφαρμόζεται από την 1η Ιανουαρίου 2015, πλην των προσαρτημάτων του παραρτήματος 16.».
   
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιανουαρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 79 της 13.3.2008, σ. 1.